24 ሰነ 2020 ምንጪ ስእሊ, Reuters ገለ ተመራመርቲ፡ ኮቪድ-19 ንሳምቡእና ብምጉዳእ ኣይኮነን ንሞት ዘቃልዐና ዝብል ሓድሽ መጽናዕቲ ሒዞም ተቐልቂሎም ኣለዉ። እንታይ ድኣ፡ ኮሮናቫይረስ ንሓንጎል ከም ዘጥቅዕ ብምግላጽ፡ ተወሰኽቲ ምልክታት ሕማም ርእሲ፣ ስትሮክን ምንፍርፋርን ዘኸትል እዩ ኢሎም ይኣምኑ። ጁሊ ሄልምስ፡ ኣብ ፈረንሳ ሆስፒታል ዩኒቨርሲቲ ስትራበርግ በዓልቲ ሞያ ሕክምና እያ። ኣብ መጀመርታ ወርሒ መጋቢት፡ ናብቲ ጁሊ ሄልምስ ዝትሰርሓሉ ክፍሊ ጽኑዕ ሕክምና ካብ ዝኣተው ተገልግልቲ፡ ኣብ ውሽጢ መዓልታት ብኮሮናቫይረስ ዝተለኸፉ ምዃኖም ተረጋጊጹ። እንተኾነ፡ ንዶክተር ጁሊ እቶም ሕሙማት ዘጋጠሞም ሕጽረት ምትንፋስ ኣይኮነን ዝያዳ ኣሻቒልዋ። “ታህዋኽ ነይሩዎም፤ መብዛሕቲኦም ድማ ናይ መትኒ ጸገማት ስለ ዝነበሮም፡ የህተፍትፎምን የዕገርግሮምን ነይሩ” ትብል። ስለምንታይ ዚያዳ ደቂ ኣንስትዮ ብኮቪድ-19 ይሞታ ኣለዋ?
